{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":1,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Prijedlogu plana zakonodavnih aktivnosti Državnog zavoda za intelektualno vlasništvo za 2020. godinu i Obrascu prethodne procjene "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Dragutin Nemec , dipl.iur;viši knjižničar, Pravni fakultet; predsjednik Komisije za autorsko pravo i slobodan pristup HKD-a","SAVJETOVANJE O PRIJEDLOGU PLANA ZAKONODAVNIH AKTIVNOSTI DRŽAVNOG ZAVODA ZA INTELEKTUALNO VLASNIŠTVO ZA 2020. GODINU I OBRASCU PRETHODNE PROCJENE",{"$cut":{"chars":27906,"head":"Poštovani, u ime Komisije za autorsko pravo i otvoreni pristup Hrvatskog knjižničarskog društva koje sam predsjednik, nudim mišljenja i komentare nastale unutar dviju krovnih međunarodnih strukovnih organizacija (svjetske IFLA, europske udruge znanstvenih knjižnica LIBER) o utjecaju Direktive na baštinske ustanove i potrebama adekvatne implementacije i unaprijeđivanja sadašnjeg stanja u vezi knjižnica i baštinskih ustanova (napose, vrlo ograničenog broja iznimaka koje uživaju) koje bi se moglo napraviti na temeljima nove Direktive. Prijevode dokumenata stavljam ispod, (bez objasnidbenih fusnota i komentara napravljenih unutar Komisije, koji su u originalnim prijevodima) kao podlogu za daljnji dijalog oko teksta budućeg propisa, za koji se nadam da ćemo prije konačnog prijedloga zakona ostvariti putem Ministarstva kulture i drugih odgovarajućih načina:\n\n\nIFLA - Međunarodna federacija knjižničarskih društava, prijevod sa službenog bloga organizacije:\n\n\"Reforma autorskog prava u EU: dobivene bitke, izbjegnuti meci, neriješena pitanja\n\nTekst koji je usvojilo Vijeće, nakon glasovanja u Parlamentu 26. ožujka, stupio je na snagu nakon godina rasprave. Prijedlog Komisije koji je objavljen 2016. godine pregledan je i izglasan u pet parlamentarnih odbora, na plenarnoj sjednici Europskog parlamenta, na nekoliko razina unutar Vijeća, i putem trostrane rasprave između Vijeća, Parlamenta i Komisije.\nIFLA i njeni partneri bili su uključeni u svaki korak postupka kako bi osigurali najbolje moguće rezultate za naše područje. Postoje i brojne druge jako dobre analize, ne samo one ne koje su izradile naše partnerske organizacije.\nOvaj blog, umjesto da se bavi sveobuhvatnim pregledom propisa, radije će se osvrnuti na bitke koje su knjižnice zajedno dobile, metke koje smo izbjegli i pitanja koja ostaju. Ovo posljednje bit će važno, zajedno s naporima da se osiguraju što povoljnije odredbe za knjižnice, što sada prelazi na nacionalnu razinu. Ovdje  možete pristupiti konačno dogovorenom tekstu na hrvatskom jeziku.\n\nDESET DOBIVENIH BITAKA\nNajprije, dobivene bitke - ona područja u kojima smo vidjeli značajan napredak u odnosu na tekst koji je prvotno predložila Europska Komisija u rujnu 2016. Kroz rad brojnih predanih članova Europskog parlamenta i potpornih država članica,  važni su koraci naprijed u nekim ključnim područjima:\n1. Proširenje obvezujuće iznimke za tekstualno i podatkovno rudarenje (TDM) na sve knjižnice i ustanove kulturne baštine (članak 3): izvorno je Komisija predložila da iznimku mogu koristiti samo znanstvenoistraživačke organizacije. Time bi se knjižnice koje djeluju u tim ustanovama suočile s neizvjesnošću smiju li to činiti, a ostale bi knjižnice i ustanove kulturne baštine bile isključene i prisiljene tražiti licencije za takvu analizu radova koje posjeduju. Sada to slobodno mogu raditi.\n2. Druga i šira obvezujuća iznimka za TDM, primjenjiva na svakog pojedinca ili ustanovu (članak 4.): prva verzija odredbe o TDM-u stvorila je veliku nesigurnost pokušavajući razlikovati vrste rudarenja koje bi, ili ne bi, bile dopuštene. Konačna verzija Direktive čini iznimku za TDM  obveznom u svim državama članicama, za sve korisnike sa zakonitim pristupom, iako uz neka manja ograničenja. O tome više dalje.\n3. Pojašnjenje o prekograničnim mrežama suradnje i pomoći radi očuvanja zbirke (uvodna izjava 28 ): premda je potreba da ustanove kulturne baštine rade prekogranično kako bi se maksimalno iskoristila oprema i znanja za digitalizaciju spomenuta u izvornoj procjeni učinka, prva verzija Direktive nije uspjela pojasniti da su takve mreže moguće. Sada je moguća masovna prekogranična digitalizacija.\n4. Neprimjenjivost ugovornih odredbi koje su suprotne pravu na očuvanje građe pravima na iznimke u svrhu očuvanja građe (članak 7. stavak 1.): knjižnicama se ugovornim uvjetima može onemogućiti obavljanje poslova očuvanja  za radove kojima se pristupa putem licence. Izvorna Direktiva nije se bavila tim pitanjem. Sada to čini.\n5. Povećanje broja prihvatljivih razloga za digitalizaciju radi očuvanja (članak 6., uvodna izjava 27. koja govori o te"}},"Primljeno na znanje","Zahvaljujemo na Vašim mišljenjima i komentarima vezanim za utjecaj Direktive (EU) 2019/790 Europskog parlamenta i Vijeća od 17. travnja 2019. o autorskom pravu i srodnim pravima na jedinstvenom digitalnom tržištu i izmjeni Direktive 96/9/EZ i 2001/29/EZ na institucije kulturne baštine te o potrebi odgovarajuće implementacije predmetne Direktive i unaprjeđenja sadašnjeg stanja u području djelatnosti  knjižnica i institucija kulturne baštine. Sugestije i komentare koje ste iznijeli u okviru ovog javnog savjetovanja detaljnije ćemo razmotriti prilikom predstojeće izrade Nacrta prijedloga Zakona o autorskom pravu i srodnim pravima. U pogledu samog Nacrta prijedloga Zakona o autorskom pravu i srodnim pravima upućujemo Vas na to da će, sukladno propisanoj zakonodavnoj proceduri, navedeni dokument također biti predmetom javnog savjetovanja u okviru kojeg ćete imati priliku komentirati konkretne prijedloge pojedinih članaka."]
[2,"KAROL JURIŠIĆ","SAVJETOVANJE O PRIJEDLOGU PLANA ZAKONODAVNIH AKTIVNOSTI DRŽAVNOG ZAVODA ZA INTELEKTUALNO VLASNIŠTVO ZA 2020. GODINU I OBRASCU PRETHODNE PROCJENE","Ja član Hrvatskih suverenista se slažem za strogu zaštitu autorskih prava u multimedialnom, umjetničkom, glazbenom, pjesničkome, slikovnome i ostalih radova i patenata - jer se događaju česte zloupotrebe autorskih prava to bi se trebalo strogo kažnjavati one koji zloupotrebljavaju autorska prava onoga koji izradio s time da se zaustave izrade krivotvorina koje nisu od autora i distrubutera\n\nS poštovanjem\n\nČlan Hrvatskih suverenista\nKarol Jurišić","Primljeno na znanje","Zahvaljujemo se na interesu i komentiranju."]